Աշոտ Հակոբջանյան

Աշոտ Մելսիկի Հակոբջանյան, (ապրիլի 10, 1974, ք. Ստեփանակերտ), գեներալ-մայոր, ԱՀ Ազգային անվտանգության ծառայության տնօրեն։

Կենսագրություն

Կրթություն 
 1991 թվականին ավարտել է Գրիբոյեդովի անվան 3-րդ միջնակարգ դպրոցը։ 
 1996 թվականին ավարտել է Արցախի պետական համալսարանի «Ագրարաարդյունաբերական կոմպլեքսի ճյուղերի կառավարում և էկոնոմիկա» բաժինը։
 1997 թվականին ավարտել է ՀՀ ներքին գործերի և ազգային անվտանգության նախարարության բարձրագույն դասընթացները։
 2001 թվականին ավարտել է Մոսկվայի ժամանակակից ինստիտուտի Ստեփանակերտի մասնաճյուղի իրավաբանական բաժինը՝ իրավագիտություն մասնագիտությամբ։

Աշխատանքային գործունեություն 
 1995-1999 թվականի օգոստոսի 4-ը ծառայել է ԼՂՀ ԱԱԾ-ում։
 1999 թվականի դեկտեմբերի 1-ից ծառայության է անցել ԼՂՀ ՆԳՆ-ում, սկզբից որպես ՔՀՎ-ն ՔՀԲ օպերլիազոր, այնուհետև ավագ օպերլիազոր, քրեական հետախուզության բաժանմունքի պետ, ոստիկանության Ստեփանակերտ քաղաքի վարչության քրեական հետախուզության բաժնի պետ։
 2013 թվականի հուլիսի 9-ին նշանակվել է ոստիկանության Ստեփանակերտի քաղաքային վարչության պետ։
 2014 թվականի սեպտեմբերի 10-ին ԱՀ նախագահի հրամանագրով ստացել է ոստիկանության գնդապետի կոչում։
 2018 թվականի հուլիսի 12-ին երկարամյա ծառայության կենսաթոշակի անցնելու կապակցությամբ ազատվել է ԱՀ ոստիկանությունում ծառայությունից։
 2018 թվականի նոյեմբերի 10-ին ԱՀ Նախագահի հրամանագրով նշանակվել է ԱՀ ոստիկանության պետի տեղակալ։
 2020 թվականի ԱՀ Նախագահի մայիսի 26-ի հրամանագրով շնորհվել է ոստիկանության գեներալ-մայորի կոչում։
 2020 թվականի մայիսի 26-ի Արցախի Հանրապետության Նախագահի հրամանագրով նշանակվել է ԱՀ ոստիկանապետ։
 2021 թվականի փետրվարի 22-ին նշանակվել է ԱՀ ԱԱԾ տնօրեն։

Պարգևներ 
ԼՂՀ Նախագահի հրամանագրերով պարգևատրվել է «Արիության համար» և «Երախտագիտություն» մեդալներով։
Պարգևատրվել է «Հայրենյաց պաշտպան», «Հինգերորդ բրիգադ 20 տարի», «Շուշիի ազատագրման համար», «Համագործակցության ամրապնդման համար», «Իրավակարգի ամրապնդման համար», «ՀՀ ոստիկանության 100-ամյակ» և «Երկարամյա ծառայության համար» 1-ին, 2-րդ, 3-րդ աստիճանի մեդալներով, ինչպես նաև «Ոստիկանությունում գերազանց ծառայության համար» կրծքանշանով և այլ մեդալներով ու կրծքանշաններով։
Հանդիսանում է Արցախի Հանրապետության ոստիկանության և Հայաստանի Հանրապետության ոստիկանության պատվավոր ծառայող։

Արցախյան ազատամարտի, Քառօրյա պատերազմի և Արցախյան երկրորդ պատերազմի մասնակից։

Ընտանիք 
Ամուսնացած է, ունի երեք զավակ, մեկ թոռ։

Ծանոթագրություններ